

ΟίφΙΛΙ^ςηβοΙ 6γ I 
ΤΗθοϋοΓοε Μουιηορι 
03 (θ: 2007.07.3^13:15:02 
ΕΕ5Τ 
Ρθ35θπ: 5ίβΠ8α ΡϋΡ 
(βπΦβάοΙβίί) | 
ίοοβίίοη: Α0τβ|5, ΕΙΜπίΚο 
Τγρο9Γ3ίίο 


18745 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1242 

20 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Ο.Ε.Υ. Δήμου Πύργου. 1 

Συγκρότηση της Τριμελούς Επιτροπής της παρα¬ 
γράφου 2 του άρθρου 71 του π.δ. 30/1996 «Κώδι¬ 
κας Νομαρχιακής Αυτοδιοίκησης» στην'Εδρα της 
Περιφέρειας για ολόκληρη την Νομαρχιακή Περί¬ 
οδο 2007 - 2010. 2 

Έγκριση για απασχόληση προσωπικού με σύμβαση 
μίσθωσης έργου διάρκειας έως έξι (6) μήνες, στο 

Κ.Ε.Π. Δήμου Σελλών Νομού Ιωαννίνων. 3 

Έγκριση για απασχόληση προσωπικού με σύμβα¬ 
ση μίσθωσης έργου διάρκειας έως έξι (6) μήνες, 
στο Κ.Ε.Π. Κοινότητας Ματσουκιού Νομού Ιωαν¬ 
νίνων. 4 


Απόφαση έγκρισης πραγματοποίησης υπερωριακής 
εργασίας κατά το Β' εξάμηνο 2007, για δύο (2) μο¬ 
νίμους υπαλλήλους του Τμήματος Πληροφορικής. 5 
Τροποποίηση της υπ’ αριθμ. 4902/ΕΝΝ 
2611/20.12.1997 απόφασης του Προέδρου ΕΟΜ- 
ΜΕΧ για την υπαγωγή στις διατάξεις του ν. 
1892/1990 επένδυσης της επιχείρησης «ΠΑΠΑ- 
ΔΟΠΟΥΛΟΣ ΕΥΣΤΑΘΙΟΣ & ΣΙΑ ΟΕ» όπως αυτή 
τροποποιήθηκε με τις υπ’ αριθμ. Τ 1870/13.4.1998, 

Τ 2365/20.10.1999 και Τ 2557/19.12.2000 όμοιες 


αποφάσεις. 6 

Σύσταση Εκκλησιαστικού Ιδρύματος υπό την επωνυ¬ 
μία «ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥ¬ 
ΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΡΟΝΑΞΙΑΣ 
“ΑΓΙΟΣ ΝΙΚΟΔΗΜΟΣ Ο ΑΓΙΟΡΕΙΤΗΣ”». 7 


ΑΠΟΦΑΣΕΙ Σ 

Αριθμ. 8175 (1) 

Τροποποίηση Ο.Ε.Υ. Δήμου Πύργου. 


Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκαν με τις όμοιες του άρθρου 8 του 
ν. 2307/1995. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις». 


3. Την υπ’ αριθμ. 241/18.8.1998 απόφαση του Γ.Γ.Π.Δ.Ε. 
με θέμα «μεταβίβαση αρμοδιοτήτων». 

4. Την υπ’ αριθμ. 120/2007 απόφαση του Δημοτικού 
Συμβουλίου Πύργου περί τροποποίησης του ΟΕΥ του 
Δήμου. 

5. Το υπ’ αριθμ. 1/2007 πρακτικό (θέμα 1) του Υπηρε¬ 
σιακού Συμβουλίου Υπαλλήλων ΟΤΑ Ν. Ηλείας, στην 
οποία γνωμοδοτεί για την τροποποίηση του ΟΕΥ του 
Δήμου Πύργου, αποφασίζουμε: 

Τροποποιούμε την υπ’ αριθμ. 2997/20.4.1999 απόφασή 
μας περί έγκρισης του Οργανισμού Εσωτερικής Υπη¬ 
ρεσίας του Δήμου Πύργου (ΦΕΚ 649/17.5.1999 τ.β), όπως 
ισχύει σήμερα, ως εξής: 

1. Τροποποιείται το άρθρο 8 του Ο.Ε.Υ. του Δήμου 
που αφορά στις αρμοδιότητες Διεύθυνσης Διοικητικών 
Υπηρεσιών, και προστίθεται παράγραφος Η'. Γραφείο 
υποδοχής Πολιτών με αντικείμενο: 

- Την οργάνωση και συστηματοποίηση της παροχής 
πληροφόρησης και της καθοδήγησης των πολιτών για 
τον εντοπισμό της αρμόδιας κάθε φορά για το θέμα τους 
υπηρεσίας, τόσο εντός όσο και εκτός του Δήμου. 

- Η παροχή στους δημότες κάθε σχετικής πληροφο¬ 
ρίας με την υπόθεση που τους αφορά. 

- Η συνεργασία όλων των υπηρεσιών του Δήμου με 
το Γ.Υ.Π. για την άμεση και άνετη εξυπηρέτηση των 
δημοτών. 

2. Τροποποιείται το άρθρο 18 που αφορά τις τακτικές 
οργανικές θέσεις με σχέση εργασίας δημοσίου δικαίου 
και συγκεκριμένα προστίθενται δύο (2) θέσεις κατη¬ 
γορίας και κλάδου ΔΕ 35 Κηπουρών και οι θέσεις του 
κλάδου αυτού από τέσσερις (4) γίνονται έξι (6). 

3. Τροποποιείται το άρθρο 18 που αφορά στις τα¬ 
κτικές οργανικές θέσεις με σχέση εργασίας Δημοσίου 
Δικαίου, και προστίθενται δύο (2) θέσεις κλάδου και 
κατηγορίας ΔΕΙ Διοικητικών, οπότε οι θέσεις ΔΕΙ από 
47 γίνονται 49. 

4. Τροποποιείται το άρθρο 19 που αφορά τις προσω¬ 
ρινές θέσεις με σχέση εργασίας Δημοσίου Δικαίου και 
συγκεκριμένα προστίθεται μία (1) θέση Τεχνολογικής 
Κατεύθυνσης, ήτοι ΤΕ Εργοδηγών. 

Σύμφωνα με την υπ’ αριθμ. ΔΓΔΑΔ/Φ.30.4/263/οικ 
23060/14.11.2005 Εγκύκλιο του ΥΠΕΣΔΔΑ και τις διατάξεις 
του αρθρ. 16 παρ. 8 του ν. 3345/2005 «Οικονομικά θέματα 
Νομαρχιακών Αυτοδιοικήσεων και ρύθμιση διοικητικών 
θεμάτων» (ΦΕΚ 138/Α' 2005) οι μόνιμοι υπάλληλοι του 
Δημοσίου, των ΝΠΔΔ και των ΟΤΑ Α' και Β' βαθμού οι 
οποίοι υπηρετούν σε τεχνικούς κλάδους της κατηγορίας 

ΔΕ Τεχνικών/Εργοδηγών, εντάσσονται βαθμολογικά σε 
προσωρινό κλάδο κατηγορίας ΤΕ Εργοδηγών, χωρίς 
πτυχίο ή δίπλωμα Τ.Ε.Ι. και εξομοιώνονται με τους υπαλ¬ 
λήλους της κατηγορίας αυτής βαθμολογικά. 

Κατά τα άλλα οι εντασσόμενοι εξακολουθούν να 
ασκούν τα καθήκοντα του κλάδου των εργοδηγών, 
δεν εξομοιώνονται με τους πτυχιούχους των ΤΕΙ και 
δεν υπάρχει καμία τυπική ή ουσιαστική εξομοίωση των 
πτυχίων τους. 

Οι υπάλληλοι που πληρούν τις προϋποθέσεις του 
ν. 3345/2005 εντάσσονται αυτοδίκαια (χωρίς αίτηση) 
στην κατηγορία ΤΕ. Η ένταξή τους είναι υποχρεωτική. 

Όσον αφορά τις θέσεις ΔΕ Τεχνικών/Εργοδηγών, οι 
υπηρεσίες αποφασίζουν αν θα τις καταργήσουν ή θα 
τις μετατρέψουν σε θέσεις άλλων ειδικοτήτων. Σε καμία 
περίπτωση πάντως οι εν λόγω θέσεις δεν καλύπτονται 
με προσλήψεις νέου προσωπικού όσο υπηρετούν οι 
εντασσόμενοι στη ΤΕ. 

5. Τροποποιείται επίσης το ίδιο άρθρο 22 του ΟΕΥ, το 
οποίο διαμορφώνεται ως εξής: 

Άρθρο 22: ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου 
προίστανται μόνιμοι υπάλληλοι των εξής κλάδων: 


Διεύθυνση 

Διοικητικών 

Υπηοεσιών 

ΠΕΙ και ελλείψει αυτού ΤΕ17 ή 
ΤΕ 19 ή ΤΕ 22 και ελλείψει αυ¬ 
τών ΔΕΙ 

Τμήμα Διοίκησης 
και Προσωπικού 

ΠΕΙ και ελλείψει αυτού ΤΕ 17 ή 
ΤΕ 19 ή ΤΕ 22 και ελλείψει 
αυτών ΔΕ 1 

Τμήμα Αστικής και 

Δημοτικής 

Κατάστασπο 

ΠΕΙ και ελλείψει αυτού ΤΕ 17 ή 
ΤΕ 19 ή ΤΕ 22 και ελλείψει 
αυτών ΔΕ 1 

Διεύθυνση 

Οικονομικών 

Υπηοεσιών 

ΠΕΙ και ελλείψει αυτού ΤΕ 17 ή 
ΤΕ 19 ή ΤΕ 22 και ελλείψει 
αυτών ΔΕ 1 

Τμήμα Λογιστηρίου 
- Προμηθειών - 
Αποθήκπο 

ΠΕΙ και ελλείψει αυτού ΤΕ 17 ή 
ΤΕ 19 ή ΤΕ 22 και ελλείψει 
αυτών ΔΕ 1 

Τμήμα Προσόδων - 
Περιουσίας 

ΠΕΙ και ελλείψει αυτού ΤΕ 17 ή 
ΤΕ 19 ή ΤΕ 22 και ελλείψει 
αυτών ΔΕ 1 

Διεύθυνση ΚΕΠ 

ΠΕΙ και ελλείψει αυτού ΤΕ 17 ή 
ΤΕ 19 ή ΤΕ 22 και ελλείψει 
αυτών ΔΕ 1 

Τμήμα με αρμοδιό¬ 
τητες Επικοινωνίας 
υε τουο πολίτες 

ΠΕΙ και ελλείψει αυτού ΤΕ 17 ή 
ΤΕ 19 ή ΤΕ 22 και ελλείψει 
αυτών ΔΕ 1 

Τμήμα Εσωτερικής 
Ανταπόκρισης 

ΠΕΙ και ελλείψει αυτού ΤΕ 17 ή 
ΤΕ 19 ή ΤΕ 22 και ελλείψει 
αυτών ΔΕ 1 

Διεύθυνση Τεχνικών 
Υπηρεσιών και 
Περιβάλλοντος 

ΠΕ3, ΠΕ4, ΠΕ5, ΠΕ6, ΠΕ7, ΠΕ9, 
ελλείψει αυτών ΤΕ3 ή ΤΕ5 ή 

ΤΕ11 ή ΤΕ13 και ελλείψει αυτών 
ΔΕ 5 

Τμήμα 

Τεχνικών Έργων 

ΠΕ3, ΠΕ4, ΠΕ5, ΠΕ6, ελλείψει 
αυτών ΤΕ3 ή ΤΕ5 και ελλείψει 
αυτών ΔΕ 5 

Τμήμα 

Πεοιβάλλοντος 

ΠΕ7, ΠΕ9 ελλείψει αυτών ΤΕ13 
ή ΤΕ11 και ελλείψει αυτών ΔΕ2 


6. Συστήνεται Γραφείο Υποδοχής Πολιτών (ΓΥΠ) σύμ¬ 
φωνα με το υπ. αριθμ. ΔΙΣΚΠΟ/Φ.2/9967/15.5.2006 έγγρα¬ 
φο της Γενικής Γραμματείας Δημόσιας Διοίκησης και 
Ηλεκτρονικής Διακυβέρνησης του ΥΠΕΣΔΔΑ, το οποίο 


θα συμβάλλει στην αντιμετώπιση των δυσχερειών των 
πολιτών κατά τις συναλλαγές τους με τη Δημόσια Δι¬ 
οίκηση, για την ανεύρεση των αρμόδιων υπηρεσιών στο 
χώρο μιας δημόσιας υπηρεσίας, στην οργάνωση και συ- 
στηματοποίηση της παροχής της πληροφόρησης και 
της καθοδήγησης των πολιτών. 

Κάλυψη δαπάνης: Η επιπλέον δαπάνη που θα βαρύνει 
τον προϋπολογισμό του Δήμου Πύργου, με την παρούσα 
τροποποίηση, ανέρχεται σε 76.000 € κατ’ έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 15 Ιουνίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 13567 (2) 

Συγκρότηση της Τριμελούς Επιτροπής της παραγράφου 
2 του άρθρου 71 του π.δ. 30/1996 «Κώδικας Νομαρχια¬ 
κής Αυτοδιοίκησης» στην'Εδρα της Περιφέρειας για 
ολόκληρη την Νομαρχιακή Περίοδο 2007 - 2010. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 71 παρ. 1,2,3 του π.δ. 30/1996 
«Κώδικας Νομαρχιακής Αυτοδιοίκησης» (ΦΕΚ Α' 21). 

2. Τις διατάξεις του άρθρου 19 παρ. 1, 2 και 3 του 
ν. 2218/1994 «Ίδρυση νομαρχιακής αυτοδιοίκησης, τροπο¬ 
ποίηση διατάξεων για την πρωτοβάθμια αυτοδιοίκηση 
και την περιφέρεια και άλλες διατάξεις» (ΦΕΚ Α' 90). 

3. Το υπ’ αριθμ. οικ. 10505/16.5.2007 έγγραφό μας προς 
το Πρωτοδικείο Ιωαννίνων, τον Πρόεδρο του Ελεγκτικού 
Συνεδρίου και την Νομαρχιακή Αυτοδιοίκηση Ιωαννίνων 
προκειμένου να ορίσουν το μέλος της αρμοδιότητας 
τους για την συγκρότηση της ανωτέρω Επιτροπής. 

4. Τα υπ’ αριθμ. 583/21.5.2007, 160/4.6.2007 και 378/ 
4.6.2007 απαντητικά έγγραφα των ανωτέρω, αποφα¬ 
σίζουμε: 

Συγκροτούμε την Τριμελή Επιτροπή του άρθρου 71 του 
π.δ. 30/1996 «Κώδικας Νομαρχιακής Αυτοδιοίκησης» στην 
Έδρα της Περιφέρειας για ολόκληρη την Νομαρχιακή 
Περίοδο 2007 - 2010, από τους κατωτέρω: 

1. Δημήτριο Κατσανά, Πρόεδρο Πρωτοδικών ως Πρόε¬ 
δρο με αναπληρωτή του την Πολυξένη Μάρκου Πρόεδρο 
Πρωτοδικών. 

2. Ευαγγελία Διβάρη, Επίτροπο Ελεγκτικού Συνεδρί¬ 
ου, με αναπληρωτή την Ευαγγελία Κανελλοπούλου, 
υπάλληλο του Ελεγκτικού Συνεδρίου κατηγορίας ΠΕ 
με βαθμό Α'. 

3. Μαρία Τσουλάκη, Νομαρχιακή Σύμβουλο Ιωαννίνων, 
με αναπληρωτή τον Νικόλαο Γρηγορίου, Νομαρχιακό 
Σύμβουλο Ιωαννίνων. 

Γραμματέα της Τριμελούς Επιτροπής ορίζουμε την 
Ευαγγελία Μπαλάφα, υπάλληλο της Δ/νσης Αυτοδιοίκη¬ 
σης και Αποκέντρωσης ΠΕ Διοικητικού - Οικονομικού, με 
αναπληρώτρια την Χριστίνα Καρακώστα, υπάλληλο της 
ιδίας Δ/νσης κατηγορίας ΔΕ Διοικητικού - Λογιστικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Ιουνίου 2007 
Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

Αριθμ. 13720 (3) 

Έγκριση για απασχόληση προσωπικού με σύμβαση μί¬ 
σθωσης έργου διάρκειας έως έξι (6) μήνες, στο Κ.Ε.Π. 
Δήμου Σελλών Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) και τις όμοιες του άρθρου 31 του 
ν. 3013/1.5.2002 «Αναβάθμιση της Πολιτικής Προστασίας 
και λοιπές διατάξεις». 

2. Τις διατάξεις της παρ. 1 του άρθρου 15 του ν. 3260/ 
2004 (ΦΕΚ 151/Α/6.8.2004), σύμφωνα με τις οποίες για τις 
ανάγκες λειτουργίας των Κ.Ε.Π. επιτρέπεται η απασχό¬ 
ληση φυσικών προσώπων με συμβάσεις μίσθωσης έργου 
για τις οποίες ισχύουν οι κείμενες διατάξεις, χωρίς να 
απαιτούνται οι προϋποθέσεις της Π.Υ.Σ. 33/2006, (μ’ αυτή 
καταργήθηκε η Π.Υ.Σ. 55/98). 

3. Το υπ’ αριθμ. ΔΟΛΚΕΠ/Φ.4/203/15093/13.6.2007 έγ¬ 
γραφο του Υπουργείου Εσωτερικών Δημόσιας Διοίκησης 
και Αποκέντρωσης, Δ/νσης Οργάνωσης και Λειτουργίας 
ΚΕΠ, Τμήμα Λειτουργίας των ΚΕΠ, με το οποίο μας 
γνωστοποιήθηκε ο πίνακας κατανομής της σύμβασης 
μίσθωσης έργου, διάρκειας έως έξι (6) μήνες, στα Κ.Ε.Π. 
των ΟΤΑ α' βαθμού της Περιφέρειάς μας, στα οποία 
λήγουν οι συμβάσεις μίσθωσης έργου κατά το χρονικό 
διάστημα από 1.7.2007 έως 31.7.2007 και 

4. Τα υπ’ αριθμ. 4193/ΟΔΕ - ΚΕΠ/10.3.2005, ΟΔΕ-ΚΕΠ/ 
6901/8.9.2005, Φ. 10307/17.5.2006 και Φ.ΟΔΕ/ΚΕΠ/12210/ 
15.6.2006 έγγραφα του ΥΠ.ΕΣ.Δ.Δ.Α., με τα οποία μας 
δόθηκαν οδηγίες για τη σωστή κατάρτιση των συμ¬ 
βάσεων μίσθωσης έργου στα Κέντρα Εξυπηρέτησης 
Πολιτών (Κ.Ε.Π.), αποφασίζουμε: 

Εγκρίνουμε την απασχόληση δύο (2) ατόμων, με σύμ¬ 
βαση μίσθωσης έργου, για τη συνέχιση λειτουργίας του 
Κέντρου Εξυπηρέτησης Πολιτών (Κ.Ε.Π.) Δήμου Σελλών 
Νομού Ιωαννίνων, με τους επιπλέον όρους: 

1) Οι συμβάσεις λήγουν από τη χρονική στιγμή που 
θα στελεχωθεί το Κ.Ε.Π. με μόνιμο προσωπικό, ανεξαρ¬ 
τήτως της διάρκειας ισχύος της. 

2) Σε περίπτωση αποχώρησης, λήξης, παραίτησης, δια¬ 
κοπής κλπ. της σύμβασης μίσθωσης έργου, δεν θα συνα- 
φθεί νέα σύμβαση με νέο άτομο, χωρίς την προηγούμενη 
ενημέρωση και έγκριση της ΔΟΛ/ΚΕΠ/ΥΠΕΣΔΔΑ. Σε δια¬ 
φορετική περίπτωση το ΥΠ.ΕΣ.Δ.Δ.Α. δε θα κάνει δεκτή 
τη νέα σύμβαση αλλά και δε θα τη χρηματοδοτήσει. 

3) Τόπος εκτέλεσης του έργου, ορίζεται η έδρα του 
οικείου Κ.Ε.Π. 

4) Τα ανωτέρω άτομα θα απασχοληθούν για χρονικό 
διάστημα έως έξι (6) μήνες στο ΚΕΠ και όπως ειδικότερα 
στα ανωτέρω έγγραφα ορίζεται. 

Σχετική με τη σύναψη συμβάσεων μίσθωσης έργου 
στα ΚΕΠ, είναι η εγκύκλιος του ΥΠ.ΕΣ.Δ.Δ.Α. υπ’ αριθμ. 
Φ.7 ΟΔΕ ΚΕΠ/11123/8.5.2006. 

Η αμοιβή των αναδοχών προσδιορίζεται σύμφωνα με 
την ανωτέρω εγκύκλιο ως εξής: 

1) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ 
- ΣΑΕ055/3 του ΥΠΕΣΔΑΑ, με μηνιαία αμοιβή συμβασι- 
ούχου 880 ευρώ, 

2) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής, αντι¬ 
στοιχούν οι εξής υποπεριπτώσεις: 


2.1 Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ. 

2.2 Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

Η ανωτέρω απασχόληση δεν υποκρύπτει εξαρτημένη 
εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Ιουνίου 2007 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

Αριθμ. 14233 (4) 

Έγκριση για απασχόληση προσωπικού με σύμβαση μί¬ 
σθωσης έργου διάρκειας έως έξι (6) μήνες, στο Κ.Ε.Π. 
Κοινότητας Ματσουκιού Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ. 
206/Α/8.10.1997) και τις όμοιες του άρθρου 31 του 
ν. 3013/1.5.2002 «Αναβάθμιση της Πολιτικής Προστασίας 
και λοιπές διατάξεις». 

2. Τις διατάξεις της παρ. 1 του άρθρου 15 του 
ν. 3260/2004 (ΦΕΚ 151/Α/6.8.2004), σύμφωνα με τις οποίες 
για τις ανάγκες λειτουργίας των Κ.Ε.Π. επιτρέπεται η 
απασχόληση φυσικών προσώπων με συμβάσεις μίσθω¬ 
σης έργου για τις οποίες ισχύουν οι κείμενες διατά¬ 
ξεις, χωρίς να απαιτούνται οι προϋποθέσεις της Π.Υ.Σ. 
33/2006, (μ’ αυτή καταργήθηκε η Π.Υ.Σ. 55/98). 

3. Το υπ’ αριθμ. ΔΟΛΚΕΠ/Φ.4/203/15093/13.6.2007 έγ¬ 
γραφο του Υπουργείου Εσωτερικών Δημόσιας Διοίκησης 
και Αποκέντρωσης, Δ/νσης Οργάνωσης και Λειτουργίας 
ΚΕΠ, Τμήμα Λειτουργίας των ΚΕΠ, με το οποίο μας 
γνωστοποιήθηκε ο πίνακας κατανομής της σύμβασης 
μίσθωσης έργου, διάρκειας έως έξι (6) μήνες, στα Κ.Ε.Π. 
των ΟΤΑ α' βαθμού της Περιφέρειάς μας, στα οποία 
λήγουν οι συμβάσεις μίσθωσης έργου κατά το χρονικό 
διάστημα από 1.7.2007 έως 31.7.2007 και 

4. Τα υπ’ αριθμ. 4193/ΟΛΕ - ΚΕΠ/10.3.2005, ΟΔΕ- 
ΚΕΠ/ 6901/8.9.2005, Φ.10307/17.5.2006 και Φ.ΟΔΕ/ΚΕΠ/ 
12210/15.6.2006 έγγραφα του ΥΠ.ΕΣ.Δ.Δ.Α., με τα οποία 
μας δόθηκαν οδηγίες για τη σωστή κατάρτιση των συμ¬ 
βάσεων μίσθωσης έργου στα Κέντρα Εξυπηρέτησης 
Πολιτών (Κ.Ε.Π.), αποφασίζουμε: 

Εγκρίνουμε την απασχόληση ενός (1) ατόμου, με σύμ¬ 
βαση μίσθωσης έργου, για τη συνέχιση λειτουργίας του 
Κέντρου Εξυπηρέτησης Πολιτών (Κ.Ε.Π.) Κοινότητας Μα¬ 
τσουκιού Νομού Ιωαννίνων, με τους επιπλέον όρους: 

1) Η σύμβαση λήγει από τη χρονική στιγμή που θα 
στελεχωθεί το Κ.Ε.Π. με μόνιμο προσωπικό, ανεξαρτή¬ 
τως της διάρκειας ισχύος της. 

2) Σε περίπτωση αποχώρησης, λήξης, παραίτησης, 
διακοπής κ.λπ. της σύμβασης μίσθωσης έργου, δεν 
θα συναφθεί νέα σύμβαση με νέο άτομο, χωρίς την 
προηγούμενη ενημέρωση και έγκριση της ΔΟΛ/ΚΕΠ/ 
ΥΠΕΣΔΔΑ. Σε διαφορετική περίπτωση το ΥΠ.ΕΣ.Δ.Δ.Α. 
δε θα κάνει δεκτή τη νέα σύμβαση αλλά και δε θα τη 
χρηματοδοτήσει. 

3) Τόπος εκτέλεσης του έργου, ορίζεται η έδρα του 
οικείου Κ.Ε.Π. 

4) Το ανωτέρω άτομο θα απασχοληθεί για χρονικό 
διάστημα έως έξι (6) μήνες στο ΚΕΠ και όπως ειδικότερα 
στα ανωτέρω έγγραφα ορίζεται. 

Σχετική με τη σύναψη συμβάσεων μίσθωσης έργου 
στα ΚΕΠ, είναι η εγκύκλιος του ΥΠ.ΕΣ.Δ.Δ.Α. υπ’ αριθμ. 
Φ.7 ΟΔΕ ΚΕΠ/11123/8.5.20 06. 

Η αμοιβή του αναδόχου προσδιορίζεται σύμφωνα με 
την ανωτέρω εγκύκλιο ως εξής: 

1) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ 
- ΣΑΕ055/3 του ΥΠΕΣΔΔΑ, με μηνιαία αμοιβή συμβασι- 
ούχου 880 ευρώ, 

2) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής, αντι¬ 
στοιχούν οι εξής υποπεριπτώσεις: 

2.1 Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ. 

2.2 Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

Η ανωτέρω απασχόληση δεν υποκρύπτει εξαρτημένη 
εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Ιουνίου 2007 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 161 (5) 

Απόφαση έγκρισης πραγματοποίησης υπερωριακής ερ¬ 
γασίας κατά το Β' εξάμηνο 2007, για δύο (2) μονίμους 
υπαλλήλους του Τμήματος Πληροφορικής. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις: 

α. Των ν. 2218/1994 «Ιδρυση Νομαρχιακής Αυτοδιοίκησης, 
τροποποίηση διατάξεων για την Πρωτοβάθμια Αυτοδιοίκη¬ 
ση και την Περιφέρεια και άλλες διατάξεις», 2240/1994 «Συ¬ 
μπλήρωση διατάξεων για την Νομαρχιακή Αυτοδιοίκηση 
και άλλες διατάξεις», 2273/1995, όπως ισχύουν σήμερα. 

β. Της υπ’ αριθμ. 362/1995 υπουργικής απόφασης που 
αφορά την έγκριση του Οργανισμού Οργάνωσης και 
Λειτουργίας της Νομαρχιακής Αυτοδιοίκησης Λέσβου, 
όπως τροποποιήθηκε και συμπληρώθηκε με τις 146/1997 
και 125/2005 όμοιες. 

γ. Του π.δ. 30/1996 «Κώδικας Ν.Α.», όπως τροποποιή¬ 
θηκε και ισχύει μέχρι σήμερα. 

δ. Του ν. 3528/2007, του ν. 2592/1998 άρθρο 15 και του 
ν. 2738/1999 άρθρο 25 παρ. 7. 

ε. Την υπ’ αριθμ. 2/8893/0022/31.12.2003 εγκύκλιο του 
Υπουργείου Οικονομίας και Οικονομικών Γ.Λ.Κ. αναφορι¬ 
κά με την υπερωριακή απασχόληση των υπαλλήλων. 

στ. Την υπ’ αριθμ. 116/5.10.2006 απόφαση του Νομαρχια¬ 
κού Συμβουλίου Λέσβου, με την οποία εγκρίθηκαν τα Ευ¬ 
ρωπαϊκά έργα ΙΝΤΕΒΒΕΟ ΙΙΙΒ ΙΡΟΒΤ3 και ΜΕΟΜΙ33ΙΟΝ. 


ζ. Την υπ’ αριθμ. 2177/30.11.2006 απόφασή μας (ορθή 
επανάληψη της 29.11.2006). 

η. Την ανάγκη πραγματοποίησης υπερωριακού έργου 
των μονίμων υπαλλήλων που συμμετέχουν στην Τεχνική 
Επιτροπή των Ευρωπαϊκών έργων ΙΝΤΕΒΒΕΟ ΙΙΙΒ ΙΡΟΒΤ3 
και ΜΕΟΜΙ33ΙΟΝ που συγκροτήθηκε με την (ε) σχετική, 
για την πλήρη και έγκαιρη υλοποίηση των προαναφε- 
ρόμενων προγραμμάτων, 

0. Την ύπαρξη της απαιτούμενης πίστωσης για τα 
έργα ΙΝΤΕΒΒΕΟ ΙΙΙΒ ΙΡΟΒΤ5 και ΜΕΏΜΙ33ΙΟΝ, και την 
Εθνική Συμμετοχή στο ΠΔΕ2007 της ΣΑ.Ε.Π 388/3, απο¬ 
φασίζουμε: 

Εγκρίνουμε την πραγματοποίηση υπερωριακής ερ¬ 
γασίας κατά το Β' εξάμηνο 2007, για δύο (2) μονίμους 
υπαλλήλους του Τμήματος Πληροφορικής μέχρι 60 απο¬ 
γευματινών ωρών ανά μήνα και μέχρι 24 εξαιρέσιμων 
ή Κυριακών. 

Η υπερωριακή εργασία θα πραγματοποιείται κατά τις 
απογευματινές ώρες από 15.00 έως 22.00 και κατά τις 
ημέρες αργίας ή Κυριακές από 8.00 έως 20.00. 

Από την απόφαση αυτή προκαλείται δαπάνη μέχρι 
του ποσού των 11.000,00 € σε βάρος των πιστώσεων 
των έργων ΙΝΤΕΒΒΕΟ ΙΙΙΒ ΙΡΟΒΤ5 και ΜΕϋΜΙ33ΙΟΝ και 
του ΠΔΕ2007 ΣΑΕΠ 388/3. 

Στο τέλος κάθε μήνα θα υποβάλλονται ονομαστικές 
καταστάσεις πληρωμής με το σύνολο των ωρών απα¬ 
σχόλησης υπογεγραμμένες από την Τεχνική Επιτροπή, 
τον Προϊστάμενο του Τμήματος Πληροφορικής και θε¬ 
ωρημένες από τον Νομάρχη ή τον Γ ενικό Γ ραμματέα 
της Ν.Α. Λέσβου. 

Κατά τα λοιπά ισχύει η (ζ) σχετική απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 7 Ιουνίου 2007 

Ο Νομάρχης 
ΠΑΥΛΟΣ ΒΟΓΙΑΤΖΗΣ 

-♦- 

( 6 ) 

Τροποποίηση της υπ’ αριθμ. 4902/ΕΝΝ 2611/20.12.1997 
απόφασης του Προέδρου ΕΟΜΜΕΧ για την υπαγω¬ 
γή στις διατάξεις του ν. 1892/1990 επένδυσης της 
επιχείρησης «ΠΑΠΑΔΟΠΟΥΛΟΣ ΕΥΣΤΑΘΙΟΣ & ΣΙΑ 
ΟΕ» όπως αυτή τροποποιήθηκε με τις υπ’ αριθμ. 
Τ 1870/13.4.1998, Τ 2365/20.10.1999 και Τ 2557/19.12.2000 
όμοιες αποφάσεις. 

Ο ΠΡΟΕΔΡΟΣ ΤΟΥ ΕΟΜΜΕΧ Α.Ε. 

Με την υπ’ αριθμ. 34771/Τ2757/27.6.2007 απόφαση του 
Προέδρου του ΕΟΜΜΕΧ Α.Ε. τροποποιείται η παραπάνω 
απόφαση στα ακόλουθα σημεία ως εξής: 

Η παράγραφος 1 του άρθρου 1 αντικαθίσταται ως 
εξής: 

Εγκρίνουμε την υπαγωγή στις διατάξεις του ν. 1892/1990 
παραγωγικής επένδυσης ύψους 104.000.000 δρχ. της 
επιχείρησης «ΠΑΠΑΔΟΠΟΥΛΟΣ ΕΥΣΤΑΘΙΟΣ & ΣΙΑ ΟΕ» 
μέτοχοι της οποίας είναι οι: Ευστάθιος Παπαδόπου- 
λος - Ιωάννης Καρβουνίδης και Φώτιος Τσιβικης με τα 
αντίστοιχα ποσοστά συμμετοχής 33,34%, 33,33% και 
33,33%. Η παραπάνω επένδυση αφορά ίδρυση μονάδας 
αρτοποιείου (ΕΣΥΕ 158.1). 

Κατά τα λοιπά ισχύουν οι διατάξεις της υπ’ αριθμ. 
4902/ΕΝΝ 2611/20.12.1997 απόφασης του Προέδρου 
ΕΟΜΜΕΧ όπως αυτή τροποποιήθηκε με τις υπ’ αριθμ. 

Τ 1870/13.4.1998, Τ 2365/20.10.1999 και Τ 2557/19.12.2000 
όμοιες αποφάσεις. 

Η περίληψη αυτή να δημοσιευθεί στην Εφημερίδα της 
Κυβερνήσεως. 


Ο Πρόεδρος 
ΓΙΩΡΓΟΣ ΑΛ. ΣΟΥΦΛΙΑΣ 

-♦- 

Αριθμ. 1491 (7) 

Σύσταση Εκκλησιαστικού Ιδρύματος υπό την επωνυμία 
«ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΡΟΝΑΞΙΑΣ “ΑΓΙΟΣ ΝΙ¬ 
ΚΟΔΗΜΟΣ Ο ΑΓΙΟΡΕΙΤΗΣ”». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΛΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τις διατάξεις των άρθρων 29 παρ. 2 και 59 παρ. 2 του 
ν. 590/1977 «Περί Καταστατικού Χάρτου της Εκκλησίας 
της Ελλάδος». 

2. Τ ις υποχρεώσεις της Ποιμενούσης Εκκλησίας που 
απορρέουν από τις Ευαγγελικές Επιταγές, τους Ιερούς 
Κανόνες και τους Νόμους του Κράτους προς το Χρι- 
στεπώνυμον της Εκκλησίας πλήρωμα. 

3. Την ανάγκη διατηρήσεως, διαδόσεως και καλλιέρ¬ 
γειας της πατροπαραδότου Βυζαντινής Μουσικής και 
Ψαλτικής Τέχνης στην Ιερά Μητρόπολη Παροναξίας. 

4. Την υπ’ αριθμ. 64/7.5.2007 πράξη και την υπ’ αριθμ. 
174/7.5.2007 Πρόταση του Σεβασμιωτάτου Μητροπολί¬ 
του Παροναξίας Αμβροσίου, 

5. Την από 11.5.2007 Γνωμάτευση του Νομικού Γραφείου 
της Νομικής Υπηρεσίας της Εκκλησίας της Ελλάδος. 

6. Την από 7.6.2007 Απόφαση Αυτής, αποφασίζει: 

Συνιστά στην Ιερά Μητρόπολη Παροναξίας Εκκλησι- 

αστικόΊδρυμα υπό την επωνυμία «ΣΧΟΛΗ ΒΥΖΑΝΤΙΝΗΣ 
ΕΚΚΛΗΣΙΑΣΤΙΚΗΣ ΜΟΥΣΙΚΗΣ “ΑΓΙΟΣ ΝΙΚΟΔΗΜΟΣ Ο ΑΓΙ¬ 
ΟΡΕΙΤΗΣ” ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΡΟΝΑΞΙΑΣ», 
το οποίο θα λειτουργεί ως εξηρτημένη Υπηρεσία του 
Νομικού Προσώπου της Ιεράς Μητροπόλεως Παρονα¬ 
ξίας και θα εδρεύει στη πόλη της Νάξου. 

Η συγκρότηση, οργάνωση, διοίκηση, διαχείρηση και 
λειτουργία του Ιδρύματος αυτού θα διέπεται από τις 
διατάξεις του κατωτέρω Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ 

«ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ 
“ΑΓΙΟΣ ΝΙΚΟΔΗΜΟΣ Ο ΑΓΙΟΡΕΙΤΗΣ” 

ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΡΟΝΑΞΙΑΣ» 

Άρθρο 1 

Ίδρυση της Σχολής 

Ιδρύεται στην Ιερά Μητρόπολη Παροναξίας, Εκκλησι¬ 
αστικόν Ίδρυμα υπό την επωνυμίαν: «Σχολή Βυζαντινής 
Εκκλησιαστικής Μουσικής “ΑΓΙΟΣ ΝΙΚΟΔΗΜΟΣ Ο ΑΓΙ¬ 
ΟΡΕΙΤΗΣ”». Έχει έδρα της την Ιερά Μητρόπολιν Παρο¬ 
ναξίας εις την νήσον Νάξον και τελεί υπό την άμεση 
εποπτεία της Ιεράς Μητροπόλεως, αποτελούσα ιδίαν 
Υπηρεσίαν αυτής, αυτοτελούς διαχειρίσεως και μη κερ¬ 
δοσκοπικού χαρακτήρα. 

Αρθρο 2 

Σφραγίδα της Σχολής 

Η Σχολή έχει δική της σφραγίδα, σύμφωνα με το δι¬ 
άταγμα «Περί εμβλημάτων του Κράτους και τύπου των 


σφραγίδων», η οποία φέρει κυκλικά τον τίτλο «ΙΕΡΑ 
ΜΗΤΡΟΠΟΛΙΣ ΠΑΡΟΝΑΞΙΑΣ - ΣΧΟΛΗ ΒΥΖΑΝΤΙΝΗΣ ΕΚ¬ 
ΚΛΗΣΙΑΣΤΙΚΗΣ ΜΟΥΣΙΚΗΣ» και εσωτερικά την φράση 
«ΑΓΙΟΣ ΝΙΚΟΔΗΜΟΣ Ο ΑΓΙΟΡΕΙΤΗΣ». Εις το μέσον φέρει 
την εικόνα της Υπεραγίας Θεοτόκου. 

Άρθρο 3 

Σκοποί της Σχολής 

1. Σκοπός της Σχολής είναι η διδασκαλία, διατήρηση 
και διάδοση της πατροπαράδοτης Εκκλησιαστικής Βυ¬ 
ζαντινής Μουσικής στη σύγχρονη κοινωνία, η εκπαίδευ¬ 
ση και ανάδειξη των μαθητών της σε Ιεροψάλτες και 
Μέλη Βυζαντινών χορών, χρησίμων στα αναλόγια των 
Ορθοδόξων Ιερών Ναών και στις δραστηριότητες των 
μορφωτικών, φιλανθρωπικών και πολιτιστικών φορέων 
της Ιεράς Μητροπόλεως και απανταχού της Οικουμέ¬ 
νης. 

2. Η κατάρτιση και μόρφωση ιεροψαλτών. 

3. Η κατάρτιση και συστηματική επιμόρφωση διδα¬ 
σκάλων - καθηγητών της Βυζαντινής και Ευρωπαϊκής 
Μουσικής και διευθυντών Εκκλησιαστικών χορών. 

4. Η δημιουργία χορωδιακών συγκροτημάτων και η 
πραγματοποίηση καλλιτεχνικών εκδηλώσεων. 

5. Η φοίτηση παρέχεται με την μικρότερη δυνατή δα¬ 
πάνη καθόσον η Ιερά Μητρόπολις Παροναξίας αποβλέ¬ 
πει στην αντιμετώπιση μόνο των λειτουργικών εξόδων 
της Σχολής. 

Άρθρο 4 

Επίτευξη των σκοπών της Σχολής 

Οι σκοποί της «Σχολής Βυζαντινής Μουσικής» επιτυγ¬ 
χάνονται με την υπεύθυνη διδασκαλία των επιμέρους 
μαθημάτων, την οργανωμένη λειτουργία της, την πραγ¬ 
ματοποίηση εκδηλώσεων, τη δημιουργία χορών ιερο¬ 
ψαλτών από τους σπουδαστές της, τη συνεργασία με 
άλλους πολιτιστικούς φορείς και γενικά με όποιο μέσο 
κρίνεται κατάλληλο από το διδακτικό προσωπικό, το 
Διοικητικό Συμβούλιο της Σχολής, και τον Σεβασμιώ- 
τατο Πρόεδρο, ο οποίος έχει και τον κύριο λόγο, την 
εποπτεία αλλά και τον έλεγχο για όλα τα θέματα που 
αφορούν τη Σχολή. 

Αρθρο 5 

Διοίκηση της Σχολής 

1. Η Σχολή διοικείται από πενταμελές Διοικητικό Συμ¬ 
βούλιο (στο εξής Δ.Σ.), αποτελούμενο από τον Σεβασμι- 
ώτατο Μητροπολίτη Παροναξίας ως Πρόεδρο ή από τον 
εκάστοτε νόμιμο αυτού αναπληρωτή, τον Διευθυντή της 
Σχολής και τρεις (3) Κληρικούς ή λαϊκούς, φίλους της 
Εκκλησιαστικής Βυζαντινής Μουσικής, διοριζόμενους 
επί τριετεί θητεία από τον Σεβασμιώτατο Μητροπολί¬ 
τη Παροναξίας. Το αξίωμα των μελών του Διοικητικού 
Συμβουλίου είναι τιμητικό και άμισθο. Το Διοικητικό 
Συμβούλιο, συγκροτούμενο σε σώμα, εκλέγει τον Διευ¬ 
θυντή, τον Ταμία, τον Γραμματέα και προσλαμβάνει το 
προσωπικό της Σχολής. 

Ο οικείος Μητροπολίτης είναι αυτοδικαίως ο ισόβιος 
Πρόεδρος του Δ.Σ. της Σχολής, έχει την εποπτεία και 
τον έλεγχο της Σχολής, και όλα τα κανονικά δικαιώ¬ 
ματα επ’ αυτής, σύμφωνα με τους Ιερούς Κανόνες και 
τους νόμους. 

2. Σε περίπτωση κατά την οποία μέλος του Δ.Σ. κωλύ¬ 
εται στην άσκηση των καθηκόντων του ή δεν ανταπο- 
κρίνεται πλήρως στις υποχρεώσεις οι οποίες απορρέουν 
από τα καθήκοντά του, αντικαθίσταται με απόφαση του 
Μητροπολίτου ύστερα από αιτιολογημένη εισήγηση του 

Διοικητικού Συμβουλίου. Ενδεικτικά λόγοι για την παύση 
- αντικατάσταση Μέλους είναι η αδικαιολόγητη απουσία 
του από τρεις συνεδριάσεις του Δ.Σ., η μη συνεργασι- 
μότητα, η άρνηση υπογραφής Πρακτικών, η παραβίαση 
της Αρχής προστασίας προσωπικών δεδομένων των 
μαθητών, η λεκτική ή σωματική βία, η απειλή στους 
μαθητές ή άλλα. 

Λόγοι αυτοδίκαιης εκπτώσεως του Μέλους είναι η 
τελεσίδικος καταδίκη σε αξιόποινη πράξη πλην των 
πταισματικών, η στέρηση των πολιτικών δικαιωμάτων 
για οποιοδήποτε λόγο, ο περιορισμός ή η ανικανότητα 
για δικαιοπραξία. Στις περιπτώσεις εκπτώσεως θα δύ- 
ναται ο Μητροπολίτης να διορίζει νέο Μέλος του Δ.Σ. 
χωρίς αιτιολογημένη εισήγηση του τελευταίου. 

3. Ο Πρόεδρος εκπροσωπεί τη Σχολή δημόσια ενώ¬ 
πιον κάθε Αρχής, διενεργεί και υπογράφει την επίσημη 
αλληλογραφία της Σχολής, καθώς και τα ενδεικτικά και 
τα πτυχία των μαθητών. 

4. Το Δ.Σ. συνεδριάζει τακτικά μία φορά το μήνα, κατά 
την λήξη του διδακτικού έτους και έκτακτα όταν πα- 
ρίσταται ανάγκη. 

5. Ο Ταμίας τηρεί τα προβλεπόμενα από το Νόμο λο¬ 
γιστικά βιβλία της Σχολής και τα αποδεικτικά εσόδων 
και εξόδων. Υπογράφει με τον Πρόεδρο τις διπλότυπες 
αποδείξεις εισπράξεως και πληρωμής, τις οποίες σε 
περίπτωση απουσίας του μπορεί να υπογράφει αντ’ 
αυτού και ο Διευθυντής της Σχολής. Όλες οι δαπάνες 
ενεργούνται ύστερα από έγκριση του Δ.Σ. 

6. Ο Γραμματέας του Δ.Σ. συντάσσει την αλληλο¬ 
γραφία της Σχολής, τηρεί την αλληλογραφία και το 
αρχείο αυτής, τηρεί το βιβλίο μητρώου και προόδου των 
μαθητών, τηρεί το βιβλίο πράξεων του Δ.Σ., καταρτίζει 
με τον Ταμία τον προϋπολογισμό και τον απολογισμό, 
τους οποίους ψηφίζει το Δ.Σ. και υποβάλλει για έγκριση 
στο Μητροπολιτικό Συμβούλιο. Με απόφαση του Δ.Σ. 
είναι δυνατόν να τηρούνται και άλλα βιβλία τα οποία θα 
διευκολύνουν την ομαλώτερη λειτουργία της Σχολής. 

7. Το Διοικητικό Συμβούλιο λογίζεται σε απαρτία όταν 
παρίστανται τρία (3) τουλάχιστον μέλη αυτού, από τα 
οποία ένα είναι ο Πρόεδρος, οι δε αποφάσεις λαμβάνο- 
νται με πλειοψηφία των παρόντων μελών. Σε περίπτωση 
ισοψηφίας υπερισχύει η ψήφος του Προέδρου. 

8. Την πρόσληψη βοηθητικού προσωπικού, απαραίτητου για 
την εύρυθμη λειτουργία της Σχολής, αποφασίζει το Δ.Σ. 

Άρθρο 6 

Πόροι της Σχολής 

1. Η Σχολή συντηρείται από τους εξής πόρους: 

α) Από το δικαίωμα εγγραφής και τα δίδακτρα των 
Σπουδαστών. 

β) Από δωρεές και κληροδοτήματα. 

γ) Από ενισχύσεις Δήμων, Κοινοτήτων, Ιερών Μονών, 
Ιερών Ναών, Ιδρυμάτων Οργανισμών και Κοινοτήτων. 

δ) Από κρατικές και εκκλησιαστικές επιχορηγήσεις. 

2. Οι πόροι διατίθενται: 

α) Για τις δαπάνες λειτουργίας της Σχολής και 

β) Γ ια την αμοιβή του προσωπικού. 

Αρθρο 7 

Πρόσληψις και καθήκοντα του Προσωπικού 

Το Διοικητικό Συμβούλιο, προσλαμβάνει τον Διευθυντή 
και το Διδακτικό Προσωπικό της Σχολής: 

1. Ο Διευθυντής της Σχολής διορίζεται, ύστερα από 
πρόταση του Δ.Σ. από τον Σεβασμιότατο Μητροπολίτη 
Παροναξίας, εκπροσωπεί τη Σχολή σε κάθε αρμόδιο Ορ¬ 


γανο, στο Υπουργείο Πολιτισμού και έχει την ευθύνη για 
την εύρυθμη και παιδαγωγική λειτουργία της Σχολής, 
τον έλεγχο των διδασκόντων και διδασκομένων, την 
παρακολούθηση και επίδοση των μαθητών αυτής, την 
οργάνωση των καλλιτεχνικών εκδηλώσεων της Σχολής, 
και τέλος την εφαρμογή του αναλυτικού προγράμματος. 
Πρέπει να είναι διπλωματούχος Καθηγητής Βυζαντινής 
Μουσικής και Πρωτοψάλτης. Δύναται να είναι ο ίδιος 
μέλος του διδακτικού προσωπικού της Σχολής για το 
οποίο είναι υπεύθυνος, αναφερόμενος σχετικώς (γρα- 
πτώς ή προφορικώς) στο Δ.Σ. Εισηγείται επίσης στο Δ.Σ. 
ό,τι κρίνει απαραίτητο για την ομαλή λειτουργία της 
Σχολής, την απονομή βραβείων και επαίνων, την πραγ¬ 
ματοποίηση καλλιτεχνικών εκδηλώσεων, εκπαιδευτικών 
ή ψυχαγωγικών εκδρομών και την τέλεση ειδικών Θ. 
Λειτουργιών ή ακολουθιών για τους μαθητές. 

2. Το Διδακτικό Προσωπικό διορίζεται από το Δ.Σ. 
ύστερα από εισήγηση του Διευθυντού της Σχολής και 
μετά από αίτηση των ενδιαφερομένων προς το Δ.Σ. 
Φέρει ευθύνη για την πιστή εφαρμογή του αναλυτικού 
προγράμματος και κυρίως για την αγωγή των μαθητών. 
Οι προσλαμβανόμενοι ως διδακτικό προσωπικό θα πρέ¬ 
πει να είναι κάτοχοι Πτυχίου ή Διπλώματος Βυζαντινής 
Μουσικής με γενικό βαθμό «Άριστα» ή κατ’ ελάχιστον 
«Λίαν Καλώς» και να έχουν την απαιτούμενη από τον 
Νόμο προϋπηρεσία ή πολύχρονη εμπειρία στο αναλόγιο 
ως πρωτοψάλτες. Στον Διευθυντή της Σχολής και τους 
διδάσκοντες χορηγείται χρηματικό ποσό για τα έξοδα 
κινήσεως το οποίο καθορίζεται κάθε φορά με απόφαση 
του Δ.Σ. Ο αριθμός τους, εξαρτάται από τον αριθμό των 
μαθητών και των τμημάτων της Σχολής. 

α. Στην έδρα της Σχολής, την Νάξο, προσλαμβάνονται 
οι εκ των Ιεροψαλτών που κατέχουν τα απαραίτητα 
προσόντα και υπηρετούν σε Ιερούς Ναούς της Παρο¬ 
ναξίας. 

β. Στα κατά τόπους παραρτήματα, όποτε αυτά συστα- 
θούν, προσλαμβάνονται εκ των Ιεροψαλτών της περι¬ 
οχής στην οποία εκείνα ευρίσκονται, εφ’ όσον εκείνοι 
έχουν τα υπό του νόμου απαιτούμενα προσόντα. 

3. Επίσης, το Διοικητικό Συμβούλιο, δύναται να προ¬ 
σλαμβάνει ειδικό ωρομίσθιο καθηγητή, κάτοχο πτυχί¬ 
ου Ανωτέρων Θεωρητικών με γενικό βαθμό «Άριστα» 
ή κατ’ ελάχιστον «Λίαν Καλώς», ο οποίος θα διδάσκει 
το δευτερεύον υποχρεωτικό μάθημα της Θεωρίας της 
Ευρωπαϊκής Μουσικής. 

4. Τα μαθήματα του Τυπικού, της Τελετουργικής κ.λπ. 
μπορεί να διδάξει και Θεολόγος Κληρικός της Ιεράς Μη- 
τροπόλεως, κατόπιν υποδείξεως του Μητροπολίτου. 

5. Οι διδάσκοντες υπόκεινται στον έλεγχο του Διευ- 
θυντού και επιτελούν το έργο τους εντός των πλαισίων 
που δημιουργούν το αναλυτικό πρόγραμμα της Σχολής 
σε συνάρτηση με το Πρόγραμμα του Υπουργείου Πολι¬ 
τισμού και τις οδηγίες του Διευθυντού. 

Άρθρο 8 

Πρόγραμμα Μαθημάτων 

α. Το σχολικό έτος αρχίζει την Τ' Σεπτεμβρίου και 
Λήγει την 30 η Ιουνίου του επόμενου έτους. Το διδακτικό 
έτος αρχίζει την 1 η Οκτωβρίου και λήγει την 30 η Ιουνίου 
του επόμενου έτους. 

β. Η ύλη των μαθημάτων ακολουθεί το αναλυτικό 
πρόγραμμα του Υπουργείου Πολιτισμού και τις τυχόν 
προσθήκες ή βελτιώσεις που προτείνει ο Καλλιτεχνικός 
Διευθυντής. 

γ. Το μάθημα της Βυζαντινής Μουσικής, Θεωρία και 
Πράξη, θεωρείται βασικό μάθημα και διδάσκεται σε μία 
διδακτική ώρα (περίπου 45 λεπτά) ανά εβδομάδα. 

δ. Εκτός του βασικού μαθήματος, οι μαθητές, αναλό- 
γως του έτους φοιτήσεώς τους, υποχρεούνται να παρα¬ 
κολουθούν και άλλα δευτερεύοντα μαθήματα σύμφωνα 
με το πρόγραμμα της Σχολής. Υποχρεωτικό δευτερεύον 
μάθημα θεωρείται η Θεωρία της Ευρωπαϊκής Μουσικής, 
από την διδασκαλία του οποίου απαλλάσσονται μόνο 
όσοι μαθητές προσκομίσουν βεβαίωση από Ωδείο ή 
άλλη ανώτερη Μουσική Σχολή, ότι το έχουν παρακο¬ 
λουθήσει και έχουν εξετασθεί επιτυχώς σε αυτό. 

ε. Πέραν της Βυζαντινής Μουσικής, ως βασικό μάθημα 
δύναται να θεωρηθεί τόσο η διδασκαλία παραδοσιακών 
οργάνων (κλαρίνο, καβάλι, νέι, βιολί, ούτι κ,λπ.) όσον και 
παραδοσιακών χορών, με άμεσο σκοπό την ευρύτερη 
κατάρτιση των σπουδαστών εις τον τομέα της πατρώας 
παραδόσεως. 

στ. Ως διδασκόμενα υποχρεωτικά μαθήματα, προβλέ- 
πονται τα εξής: 

1. Θεωρητικά: Θεωρία και πράξις της Βυζαντινής και 
Ευρωπαϊκής Μουσικής - εκ πρώτης όψεως ανάγνωση Βυ¬ 
ζαντινής και Ευρωπαϊκής Μουσικής - Μεταφορά από τη 
Βυζαντινή στην Ευρωπαϊκή και αντίστροφα, σύμφωνα με 
το αναλυτικό πρόγραμμα του Υπουργείου Πολιτισμού. 

2. Παράλληλα: Τυπικό, Τελετουργικό, Λειτουργική, Υμνο¬ 
λογία, Ερμηνεία'Υμνων και Αγιογραφικών Περικοπών. 

3. Πρακτική εξάσκηση: Η διδασκαλία της Βυζαντινής 
Μουσικής 

4. Γ ενικά: Ιστορία της Βυζαντινής Μουσικής - Μετρική 
- Χορωδία. Ολόκληρη η διδακτέα ύλη από τις εκδόσεις 
των Μουσικών Βιβλίων της Μεγάλης του Χριστού Εκκλη¬ 
σίας και του Πατριαρχικού Τυπογραφείου, δηλαδή: 

α) Αναστασιματάριο Πέτρου Λαμπαδαρίου υπό Ιωάν- 
νου Πρωτοψάλτου. 

β) Ειρμολόγιο Ιωάννου Πρωτοψάλτου, 
γ) Δοξαστικό Πέτρου Πελοποννησίου υπό Γ. Βιολάκη. 
δ) Μουσική Κυψέλη Π. Πελοποννησίου (έκδοση Πα¬ 
τριαρχείου). 

ε) Μαθήματα Εσπερινού, 'Ορθρου και Λειτουργίας από 
τη Μουσική συλλογή του Γ. Πρωγάκη. 
στ) Καλοφωνικό Ειρμολόγιο (έκδοση Πατριαρχείου), 
ζ) Θεωρία από το Θεωρητικό της Επιτροπής 1881. 
η) Ιστορία της Βυζαντινής Μουσικής Γεωρ. Παπαδόπου- 
λου. 

Αρθρο 9 

Μαθητές της Σχολής 

1. Το πρόγραμμα των μαθημάτων της Σχολής μπορούν 
να παρακολουθήσουν όσοι έχουν υπερβεί το ενδέκατο 
έτος της ηλικίας τους και διαθέτουν σωστή φωνή. Η επι¬ 
λογή των μαθητών γίνεται από το διδακτικό προσωπικό. 
Οι ενδιαφερόμενοι εγγράφονται στα μαθητολόγια της 
Σχολής το μήνα Σεπτέμβριο και σε εξαιρετικές περι¬ 
πτώσεις τον Ιανουάριο. 

2. Η παρακολούθηση των μαθημάτων είναι υποχρεωτι¬ 
κή, τόσο στο κύριο μάθημα, όσο και στα δευτερεύοντα. Η 
αδικαιολόγητη επί σειρά πέντε (5) μαθημάτων απουσία, 
επισύρει τη διαγραφή του μαθητή από τα μαθητολόγια 
της Σχολής. Τα μαθήματα που συμπίπτουν με τις σχο¬ 
λικές αργίες ή χάνονται με υπαιτιότητα των μαθητών, 
δεν αναπληρώνονται από τους διδάσκοντες. 

3. Στις υποχρεώσεις των μαθητών είναι επίσης η συμ¬ 
μετοχή στις εκδηλώσεις της Σχολής και η παρουσία και 
διακονία στα ιερά αναλόγια. 


4. Η αξιολόγηση των μαθητών γίνεται με τον συγκε¬ 
ρασμό των επιδόσεών τους, τόσο κατά την διάρκεια της 
σχολικής χρονιάς, όσο και στις προφορικές και γραπτές 
εξετάσεις την περίοδο του Ιουνίου. 

5. Για την εγγραφή των μαθητών απαιτούνται 

α) Αίτηση. 

β) Ηλικία από 10 ετών και άνω 

γ) Καταβολή τριάντα (30) ευρώ, ως δικαίωμα εγγραφής 
αναπροσαρμοζόμενο ύστερα από απόφαση του Δ.Σ. 

δ) Τα τέκνα των ιερέων και των πολυτέκνων κατα¬ 
βάλλουν το ήμισυ του δικαιώματος εγγραφής και των 
διδάκτρων. 

Άρθρο 10 

Οι εγγραφές των μαθητών γίνονται από 1-30 Σεπτεμ¬ 
βρίου, μπορούν δε να παραταθούν μέχρι της ημερομη¬ 
νίας που ορίζει κατ’ έτος το Υπουργείο Πολιτισμού. 

Άρθρο 11 

Σχολικές Διατάξεις 

1. Σε κάθε μαθητή, αμέσως μετά την καταβολή του 
δικαιώματος εγγραφής, χορηγείται από την Γραμματεία 
βιβλιάριο Σπουδών, το οποίο τηρείται από τον μαθητή 
μέχρι την λήξη των Σπουδών του. Το βιβλιάριο αυτό 
χρησιμεύει για βεβαίωση της ταυτότητας του μαθητή 
και για τον έλεγχο της τακτικής φοιτήσεώς στα ειδικά 
και υποχρεωτικά μαθήματα. Στο βιβλιάριο των μαθητών 
υπάρχει και το ενδεικτικό των ετησίων εξετάσεων. 

2. Κάθε μαθητής οφείλει να παρακολουθεί ανελλιπώς 
τα ειδικά και υποχρεωτικά μαθήματα της Σχολής. Μα¬ 
θητής που απουσιάζει αδικαιολόγητα τιμωρείται. Εάν οι 
απουσίες του υπερβαίνουν τις 50 ώρες όλο τον χρόνο, 
αποκλείεται από τις εξετάσεις. Εάν από τις 50 απουσίες 
οι 30 οφείλονται σε ασθένεια, ο μαθητής παραπέμπεται 
σε ολική εξέταση τον Σεπτέμβριο. Η ασθένεια βεβαιώ¬ 
νεται με ιατρική γνωμάτευση. 

3. Αν ο μαθητής αναγκάζεται για οποιαδήποτε αιτία να 
διακόψει για μερικές ημέρες τα μαθήματα, είναι υποχρε¬ 
ωμένος να το δηλώσει προηγουμένως στον Διευθυντή 
και να εκθέσει τους λόγους που επιβάλλουν αυτήν την 
διακοπή. 

Αρθρο 12 

1. Οι μαθητές μετά από την κατάταξή τους στη Σχολή, 
υπόκεινται σ’ όλες τις διατάξεις του παρόντος Κανονι¬ 
σμού, υποχρεούμενοι να συμπεριφέρονται με σεβασμό, 
όπως αρμόζει σε σπουδαστή Εκκλησιαστικού Ιδρύμα¬ 
τος. 

2. Πρέπει να προσέρχονται εγκαίρως στις παραδόσεις 
και να παρακολουθούν με προσοχή τα διδασκόμενα 
μαθήματα. 

Απαγορεύεται να εξέρχονται από τις τάξεις, πριν από 
τη λήξη του Μαθήματος, εκτός και αν υπάρχει σοβαρός 
λόγος και πάντοτε με την άδεια του διδάσκοντος. 

3. Όλοι οι μαθητές της Σχολής προμηθεύονται εγκαί¬ 
ρως και με έξοδά τους τα υποδεικνυόμενα από τη Σχολή 
και απαιτούμενα για τη διδασκαλία βιβλία και λαμβάνουν 
γνώση των ειδοποιήσεων, που γίνονται με αναγγελία 
στον Πίνακα Ανακοινώσεων της Σχολής. 

4. Κάθε μαθητής οφείλει να συμμετέχει ενεργά στις 
συναυλίες της Σχολής ή στις εορταστικές και τις άλ¬ 
λες εκδηλώσεις καλούμενος από τον Διευθυντή της 
Σχολής. 

5. Απαγορεύεται στους μαθητές η σύσταση μουσικού 
Συλλόγου η οιουδήποτε συνδικαλιστικού οργάνου. 

Άρθρο 13 

Εξετάσεις της Σχολής 

1. Οι εξετάσεις της Σχολής διακρίνονται σε: α) Κατα¬ 
τακτήριες, β) Προαγωγικές και γ) Απολυτήριες. 

αα) Οι κατατακτήριες εξετάσεις διεξάγονται κατ’ έτος 
κατά μήνα Οκτώβριο, από επιτροπή που ορίζει το Υπουρ¬ 
γείο Πολιτισμού με απόφασή του, κατόπιν προτάσεως 
του Διευθυντού της Σχολής, για την κατάταξη νέων 
μαθητών με γνώσεις Βυζαντινής Μουσικής σε ανάλογη 
τάξη (δηλαδή από την Β' τάξη μέχρι την Ε' τάξη). 

ββ) Οι προαγωγικές εξετάσεις διεξάγονται από 20- 
30 Ιουνίου. Οι συμπληρωματικές εξετάσεις διεξάγονται 
αμέσως μετά την έναρξη του νέου σχολικού έτους ει¬ 
δικά για τους μαθητές οι οποίοι δικαιολογημένα δεν 
προσήλθαν στις προαγωγικές εξετάσεις του Ιουνίου 
και για όσους από τους μαθητές υστέρησαν σε ένα ή 
περισσότερα μαθήματα των προαγωγικών εξετάσεων. 

γγ) Οι απολυτήριες εξετάσεις για την απόκτηση του 
πτυχίου διεξάγονται εντός του μηνάς Ιουνίου ενώπιον 
της κατά τ’ ανωτέρω επιτροπής. 

2. Η βαθμολογία των Απολυτηρίων εξετάσεων ανα¬ 
γράφεται στο πτυχίο και περιλαμβάνει τους εξής χα¬ 
ρακτηρισμούς: 

Άριστα 18 Ίζ - 20 

Λίαν Καλώς 15 Ίζ -18 Ίζ 

Καλώς 12 Ίζ -15 Ίζ 

Σχεδόν Καλώς 10-12 Ίζ 

Μέτρια 6-9 

Μετριώτατα 3-6 

α) Σε όσους λάβουν βαθμόν «Σχεδόν Καλώς» χορηγεί¬ 
ται πιστοποιητικό αποφοιτήσεως. 

β) Οσοι βαθμολογηθούν με την ένδειξη «Μετρίως», 
«Μετριώτατα» επαναλαμβάνουν τον κύκλο Σπουδών. 

3. Στους μαθητές, που επιθυμούν ν’ αποχωρήσουν από 
τη Σχολή και έχουν υποστεί τις προαγωγικές εξετάσεις 
χορηγείται πιστοποιητικό φοιτήσεως. 

4. Το πτυχίο Ιεροψάλτου της Σχολής παρέχει τα 
προσόντα για τον διορισμό του κατόχου του σε θέση 
Ιεροψάλτου. Όσοι αποφοιτήσουν με άριστα οφείλουν 
καλούμενοι από τη Σχολή να διδάξουν σ’ αυτή. (Εφόσον 
υπάρχουν οι προϋποθέσεις, είναι δυνατόν να καθιερω¬ 
θούν βραβεία, υποτροφίες κ.λπ.). 

5. Όλοι οι μαθητές υποχρεούνται να λαμβάνουν μέρος 
στις οριζόμενες από την Σχολή εξετάσεις. (Μαθητές, 
που δεν προσέρχονται αδικαιολόγητα στις εξετάσεις, 
απορρίπτονται). Σ’ αυτές παρίσταται εκπρόσωπος της 
Ιεράς Μητροπόλεως Παροναξίας. 

Αρθρο 14 

Πειθαρχικές τιμωρίες 

Στους μαθητές επιβάλλονται οι κατωτέρω ποινές: 

1) Επίπληξη κατ’ ιδίαν ή ενώπιον του διδακτικού προ¬ 
σωπικού. 

2) Αποβολή από 4 έως 10 ημέρες. 

3) Αποβολή οριστική. 

4) Μείωση διαγωγής 

Η διαγωγή χαρακτηρίζεται: «Κοσμιωτάτη», «Κόσμια». 


μιουργήσει Παραρτήματα κατά Ενορίες ή Αρχιερατικές 
Περιφέρειες, με την ευθύνη του εκεί διδάσκοντος Καθη- 
γητού και τον έλεγχο του Διευθυντού και του Δ.Σ. 

β. Οι Ενορίες στις οποίες θα λειτουργήσουν Παραρτή¬ 
ματα, οφείλουν να ενισχύουν οικονομικά τη λειτουργία 
τους, με δαπάνη που εγκρίνεται από το Μητροπολιτικό 
Συμβούλιο. 

Αρθρο 17 
Τηρούμενα Βιβλία 

Η Σχολή διατηρεί τα εξής βιβλία: 

1) Μαθητολόγιο, 

2) Πρωτόκολλο Αλληλογραφίας, 

3) Βιβλίο Πρακτικών, 

4) Εξετάσεων, 

5) Βιβλίο Ταμείου, Γραμμάτια Εισπράξεων και Εντάλ¬ 
ματα Πληρωμών κανονικά θεωρημένα από την Ιερά Μη¬ 
τρόπολη, με την ευθύνη του Ταμία και, 

6) Βιβλίο περιουσιακών στοιχείων, κινητών και ακι¬ 
νήτων. 

Αρθρο 18 

Αντιμετώπιση των προβλημάτων 

Κάθε πρόβλημα που μπορεί να προκύψει και δε ρυθ¬ 
μίζεται από τον παρόντα κανονισμό, αντιμετωπίζεται 
από το Διοικητικό Συμβούλιο της Σχολής, με κριτήριο 
τους σκοπούς λειτουργίας της. 

Τελικές Διατάξεις 

Αρθρο 19 

Ώς εορτή της Σχολής ορίζεται η 14 η Ιουλίου μνήμη του 
Αγίου Νικοδήμου του Αγιορείτου. 

Αρθρο 20 

Ο παρών Κανονισμός τροποποιείται από την Ιερά Σύνο¬ 
δο ύστερα από απόφαση του Δ.Σ. της Σχολής, στο οποίο 
συμμετέχει απαραίτητα και ο Σεβασμιότατος Πρόεδρος. 

Αρθρο 21 

Η «Σχολή Βυζαντινής Μουσικής» καταργείται με Από¬ 
φαση της Ιεράς Συνόδου, ύστερα από απόφαση της ολο¬ 
μέλειας του Δ.Σ., που εγκρίνεται από τον Μητροπολίτη, 
όταν δεν εκπληρώνει τους σκοπούς της και καθίσταται 
αδύνατη η λειτουργία της, τα δε περιουσιακά στοιχεία 
που κατέχει περιέρχονται στο Νομικό Πρόσωπο της 
Ιεράς Μητροπόλεως. 

Αρθρο 22 

Η ισχύς του παρόντος Κανονισμού αρχίζει από τη 
δημοσίευση του στην ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 
και το Επίσημο Δελτίο της Εκκλησίας της Ελλάδος 
«ΕΚΚΛΗΣΙΑ». 

Αρθρο 23 
Κάλυψη δαπάνης 

Από τις διατάξεις του Κανονισμού αυτού, προκαλεί- 


Αρθρο 15 
Βραβεία 

Στη Σχολή είναι δυνατόν να καθιερωθούν βραβεία για την 
ενίσχυση της προόδου των μαθητών από δωρεές, κληρο¬ 
δοτήματα κ,λπ. Για το σκοπό αυτό απαιτείται έγκριση της 
Συνοδικής Επιτροπής επί της Εκκλησιαστικής Εκπαιδεύσε- 
ως και Επιμορφώσεως του Εφημεριακού Κλήρου, η οποία 
και καθορίζει όλες τις λεπτομέρειες της απονομής. 

Αρθρο 16 

Λειτουργία Παραρτημάτων 
α. Η Διοίκηση της Σχολής δύναται κατόπιν αιτημάτων, 


ται δαπάνη σε βάρος του Προϋπολογισμού της Ιεράς 
Μητροπόλεως Παροναξίας, το ύψος της οποίας δεν 
δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 7 Ιουνίου 2007 
Ο Πρόεδρος 

ΐ Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύων 


που εγκρίνονται με απόφαση του Μητροπολίτου, να δη- 

